Lav et referat af nedenstående tekst:

Tekst:
Problemet med COVID-19 blandt mink ser ud til at vokse dag for dag. For blot fire dage siden var 25 minkfarme i Hjørring og Frederikshavn kommuner smittet med corona. Yderligere fem var under mistanke. Men nu viser en ny opgørelse fra Fødevarestyrelsen, at 33 minkfarme er bekræftet smittet med den frygtede virus. Flere af de farme, der i sidste uge var under mistanke for at være smittet, er altså nu bekræftet smittet. Det drejer sig om 25 smittede minkfarme i Hjørring kommune ud af kommunens ialt 65 minkfarme. I Frederikshavns kommune er otte af de ialt 51 farme smittet. Ingen øvrige danske kommuner har minkfarme smittet med COVID-19. Eksperter: Mennesker smitter mink Teorierne omkring hvorfor netop de nordjyske mink rammes, har været mange. Men eksperter kunne i torsdags over for TV2 Nord afkræfte flere af de teorier. - Til mit kendskab er der ikke evidens for, at det kan spredes mellem fugle, siger Trine Hammer Jensen, der er dyrlæge i Aalborg Zoo & lektor på Aalborg Universitet. Hun bliver bakket op af Fødevarestyrelsen. - De undersøgelser, der har været gennemført indtil videre, tyder på, at hverken foder, måger, hunde, rotter eller mus, siger Nikolas Hove, der er beredskabschef i styrelsen. Også Fodercentralen, der kører rundt med foder til minkene, afviser, at det er dem, der spreder smitten. - Vores foder er blevet tjekket, op mod 150 foderprøver er blevet sendt ind og tjekket for covid-19. Vi har løbende fået tjekket vores chauffører, og vores foder og råvarer er tjekket igennem, siger Kim Mortensen, der er direktør i Fodercentralen Limfjorden. Eksperterne er dermed enige om, at smitten primært kommer ét sted fra. - En af de væsentligste smittekilder er mennesker, der er i nærheden af mink, fastslår på baggrund af grundige undersøgelser. Kun minkfarme i Vendsyssel er ramt af corona:

Referat:
På bare fire dage er antallet af smittede minkfarme steget med otte. Der er fortsat kun fundet corona hos farme i Hjørring og Frederikshavn kommuner.